“ผู้ว่าฯ กทม.” เร่งเตรียมพร้อมด้านระบายน้ำ รับมือไต้ฝุ่น “โมลาเบ” ถล่มกรุง 29-30 ต.ค.นี้
“พล.ต.อ.อัศวิน ขวัญเมือง” ผู้ว่าฯ กทม. เร่งสั่งการ จนท. เตรียมพร้อมด้านระบายน้ำ รับมือไต้ฝุ่น “โมลาเบ” ถล่มกรุง 29-30 ต.ค.นี้
“พล.ต.อ.อัศวิน ขวัญเมือง” ผู้ว่าฯ กทม. เร่งสั่งการ จนท. เตรียมพร้อมด้านระบายน้ำ รับมือไต้ฝุ่น “โมลาเบ” ถล่มกรุง 29-30 ต.ค.นี้
28 ต.ค. 2563

พล.ต.อ.อัศวิน ขวัญเมือง ผู้ว่าราชการกรุงเทพมหานคร (กทม.) โพสต์ข้อความผ่านเฟซบุ๊ก ระบุว่า กทม.ได้เตรียมความพร้อมรับสถานการณ์ ภายหลังกรมอุตุนิยมวิทยาได้ออกประกาศแจ้งเตือนพายุระดับ 5 หรือไต้ฝุ่น “โมลาเบ” จะเคลื่อนตัวเข้าสู่ประเทศไทยระหว่างวันที่ 28 – 30 ต.ค.63 ซึ่งจะส่งผลให้ทั่วทุกภาคของประเทศไทยมีฝนตกหนักและลมแรง และในส่วนของกรุงเทพมหานคร อาจได้รับผลกระทบจากฝนตกหนักและลมแรงในช่วงวันที่ 29-30 ต.ค.63
โดยได้เตรียมการลดระดับน้ำในคลอง รวมถึงแก้มลิง ธนาคารน้ำใต้ดิน และอุโมงค์ระบายน้ำ เพื่อให้พร้อมรับการระบายน้ำจากผิวจราจรและพื้นที่ต่างๆ
นอกจากนี้ ได้จัดเตรียมเจ้าหน้าที่เฝ้าระวังและติดตามสภาพอากาศ เตรียมหน่วยเคลื่อนที่เร็ว (หน่วยเบสท์) และเครื่องสูบน้ำเคลื่อนที่ ให้พร้อมเข้าช่วยเหลือประชาชนในจุดที่มีน้ำท่วมขัง ตลอดจนเตรียมความพร้อมในทุกๆด้านอย่างเต็มที่